Pilade Gay

Pilade Gay a l'era nà a San Damian ai 28 ëd fërvé 1870.

Da giovo a l'era n'estremista e a l'ha gestì ël periòdich anàrchich turinèis L'ordine.
Pì tard a l'ha partissipà a la fondassion dl'ebdomadari sossialista Il grido del popolo e ant ij darié agn ëd soa vita a l'ha pressiedù l'Associassion general dj'ovrié.

A j'elession generaj dij 26 d'otóber 1913, candidà sossialista, a l'ha avù 7380 vot contra ij 7826 ëd Felice Paniè e ij 664 dl'arformista Francesco Repaci.
Al balotage a l'ha otnù 9703 vot contra 9110 ëd Paniè e a l'é vnù diputà dël IV colege ëd Turin.

Pilade Gay a l'é mòrt a l'amprovista ai 27 ëd gené 1914.
A l'ha suceduje coma diputà dël colege Giuseppe Bevione, ch'a l'ha vagnà j'elession suplementar.

Gay, Pilade
Categorìa:San Damian (AT)